runetrust/blame-folketinget-dk huggingface dataset:
Per Larsen (KF), 2025-02-21:
Jeg er helt sikker på, at de kvinder, der skal have foretaget en abort, overvejer det nøje.
Der er ingen tvivl om det.
Men med den praksis, der er i dag, får de jo netop foretaget de aborter, og det er der selvfølgelig god grund til at de gør, fordi man netop vurderer i Abortnævnet, at det er hensigtsmæssigt, at det får lov til at foregå.
Det synes jeg sådan set er en god praksis.
Jeg har jo en frygt for, at det, at man ændrer antallet af graviditetsuger med 6 uger, gør, at der måske kommer et skred, fordi man ligesom måske har den opfattelse, at det måske ikke er så vigtigt, om der lige nøjagtig får lov til at gå en uge mere eller mindre.
Peder Hvelplund (EL), 2025-02-21:
Tak for det, og tak til ordføreren for talen, og især tak for det med at understrege, at der er behov for at kunne give hjælp og støtte både før og efter en abort, fordi det jo netop er en svær beslutning at træffe.
Jeg må også sige, at det undrer mig lidt, at der er så mange, der føler trang til at udtrykke, hvor svær en beslutning og hvor alvorlig en beslutning det er.
Det er jo også derfor, jeg synes, det er så afgørende, at det netop er de gravide selv, der får mulighed for at kunne træffe den her beslutning.
Men ordføreren får det i sin beskrivelse til at lyde, som om der her er tale om nye aborter, der bliver foretaget, og som ikke er blevet foretaget tidligere.
Der er jo sådan, at der i de 569 tilfælde er blevet givet tilladelse til en abort i perioden mellem 12. og 18. graviditetsuge.
Den eneste forskel, vi laver her, er jo, at det er den gravide selv, der får lov til at træffe den beslutning, frem for at det er nogle andre, der træffer beslutningen på den gravides vegne.
Er ordføreren ikke enig i, at når nu aborterne foretages, bør det være den gravide, der træffer beslutningen?
Rosa Lund (EL), 2025-02-21:
Tak for det, og tak for talen.
Jeg tror ikke, at der er nogen som helst, der er uenige i eller i tvivl om, at det er en svær beslutning og en svær situation at stå i, når man skal have foretaget en abort.
Det har vi ligesom etableret.
Jeg vil gerne spørge ordføreren: Er det ikke også en svær beslutning efter uge 12?
Og er det ikke særlig en svær beslutning, når man ikke selv får lov til at træffe den?
Det er der, hvor jeg har svært ved at forstå De Konservatives standpunkt her.
For det bliver jo endnu sværere, når det er en beslutning, du så ikke selv kan tage.
Men det er nogle andre, som afgør, om du skal have et barn eller ej.
Altså, det er jo en ret vild ting at beslutte for andre mennesker.
Rosa Eriksen (M), 2025-02-21:
Tak, og tak for ordet.
Et flertal anbefalede at hæve abortgrænsen til udgangen af 18. graviditetsuge, og det bakker vi i Moderaterne op om.
For når der ikke er sundhedsfaglige belæg for at fastholde den nuværende abortgrænse til udgangen af 12. graviditetsuge, skal vi selvfølgelig vurdere, om vi kan regulere det anderledes.
I Danmark er abort sikkert, og vi er blevet bedre til fosterdiagnostik.
Derfor er der belæg for at hæve abortgrænsen.
Det er en vigtig lovændring, som giver kvinder bedre tid til at træffe en vanskelig beslutning på et oplyst grundlag, og et forslag, som styrker kvinders ret til selvbestemmelse.
Som ligestillingsordfører er jeg glad for, at vi nu styrker unge kvinders ret til at bestemme over deres egen krop yderligere.
Jeg og Moderaterne ser frem til, at vi med disse lovforslag giver de 15- til 17-årige kvinder mulighed for selv at give informeret samtykke til abort.
Det er en mulighed, der hverken kræver forældresamtykke eller tilladelse fra Abortnævnet.
Vi er samtidig glade for, at vi med den politiske aftale lægger vægt på, at de unge kvinder modtager vejledning og støtte før og efter indgrebet.
Det skal være med til at sikre et trygt forløb for de unge, der står i den svære situation.
I Danmark har vi også mange fantastiske civilsamfundsorganisationer og frivillige, som hjælper med netop dette.
De udfører et prisværdigt arbejde og hjælper unge kvinder gennem en svær beslutning og periode.
Det skal vi være enormt taknemmelige for.
Afslutningsvis vil jeg sige, at vi i Moderaterne er glade for oprettelsen af Det Nationale Abortnævn.
Det styrker gennemsigtigheden og sikrer, at afgørelser om abort træffes, uanset hvor i landet du bor.
Det er et vigtigt tiltag for kvinders retssikkerhed, som vi er glade for bliver til virkelighed.
Vi står og behandler tre lovændringer, som er blevet til gennem et solidt forarbejde og et bredt samarbejde på tværs af mange partier.
Det er en bæredygtig lovgivning, der kommer til at holde.
Når vi kan og det er forsvarligt, skal vi selvfølgelig styrke kvinders ret til selvbestemmelse og retssikkerhed.
Det er jeg glad for at der er bred politisk opbakning til.
I Moderaterne stemmer vi naturligvis for alle tre lovforslag.
Tak for ordet.
Per Larsen (KF), 2025-02-21:
Jo, men man kan jo filosofere over, hvordan det nu kommer til at fungere fremadrettet.
Bliver der et skred?
Er der noget, som gør, at der vil være nogen, som får foretaget aborten senere, eller hvordan kommer det til at gå?
Derfor synes jeg, det har været okay med abortrådene.
Nu får vi det strammet op, så vi får en ensartethed, så det ikke bliver et postnummerlotteri, i forhold til hvad for en afgørelse der bliver truffet, men jeg synes faktisk som udgangspunkt, at det har været fint, og der har været abortråd.
Kirsten Normann Andersen (SF), 2025-02-21:
Det her er jo ikke en kritik af abortrådene, selv om jeg anerkender, at nogle af dem bliver arbejdsløse.
Det her er et spørgsmål om, at de kvinder, som ansøger om en sen abort, typisk fordi der er noget galt med fosteret, som de først opdager på et sent tidspunkt, som hovedregel også får medhold i, at de kan få foretaget en abort.
Så de får godkendt deres ansøgning om at få en abort.
Vidner det ikke om, at kvinderne selv er i stand til at træffe beslutningen, og at man ikke har brug for, at der nogle andre, der siger, at det, man selv har vurderet i situationen, er rigtigt?
Per Larsen (KF), 2025-02-21:
Nu er det jo ikke, fordi det er særlig vanskeligt at få foretaget en abort efter uge 12.
Så kan man spørge, hvad det er for et formynderi, men abortrådene har jo siddet med det og truffet afgørelse ud fra det, som de så syntes de havde kompetence til, og jeg synes faktisk, det er foregået på en okay måde.
Så kan man selvfølgelig slå på tromme og sige, at det her er noget, folk selv skal have lov til at bestemme.
For det er jo der, vi er.
Det er jo også et spørgsmål om, hvornår et liv er værd at beholde.
Kirsten Normann Andersen (SF), 2025-02-21:
Tak for det.
Det er lidt i forlængelse af det, den tidligere spørger sagde.
Jeg hæfter mig ved, at ordføreren bekræfter noget, som faktisk er sådan, som omstændighederne er, nemlig at ganske, ganske få får afslag, når de søger om en abort.
Vidner det i virkeligheden ikke om, at kvinder er i stand til at træffe den her beslutning selv og ikke har brug for formynderiet til at træffe beslutningen for sig, når de ansøger om at få en sen abort?
Per Larsen (KF), 2025-02-21:
Jeg tror sådan set ikke, at man kommer ud over, at der vil være nogle ansøgere til abort, som også det nye abortnævn vil komme til at sige nej til, fordi det simpelt hen er for langt henne i graviditeten.
Det skulle undre mig, hvis det er sådan, at man bare giver carte blanche til det og så siger: Okay, uanset hvor langt I er henne i graviditeten, får I lov til at få en abort.
Sådan forestiller jeg mig ikke det kommer til at foregå.
Eva Kjer Hansen (V), 2025-02-21:
Jeg forstår godt, at det er svært at svare på sidste del af spørgsmålet, nemlig den her fastholdelse af formynderiet, og det er der, hvor jeg har svært ved at forstå De Konservatives holdning.
Vi taler om, at der i den vanskelige situation, man måtte være i efter uge 12, hvor man ønsker en abort, så er andre, der skal bestemme, hvorvidt man kan få den eller ej.
Nogle får den, og så kan man sige, at det er et bureaukrati, man synes man skal fastholde, men der er også dem, der ikke får den, og det er der, jeg spørger om, hvordan De Konservative kan synes, at andre mennesker skal beslutte, at en kvinde mod sin vilje skal føde et barn, som hun egentlig ikke ønsker.
Per Larsen (KF), 2025-02-21:
I forhold til det sundhedsfaglige er det rigtigt, at der siger man, at der ikke er den store forskel.
Forskellen er så trods alt, at i 12. uge får man tømt livmoren, hvis jeg kan sige det sådan, og hvis det er ud over den 12. uge, sætter man en fødsel i gang.
Og i 18. uge lægger man så det her 18 cm lange barn ud på en bakke, og det er så det, selv om der er tegn på liv.
Og det er jo også det, det handler om, nemlig et spørgsmål om, hvornår livet starter.
Det er, som om fostrene er fuldstændig tilsidesat i den her debat, men de er der jo.
Hvornår starter livet, og hvornår er det værd at videreføre?
Det er jo også noget, som vi i hvert fald har haft med i vores betragtninger.
Eva Kjer Hansen (V), 2025-02-21:
Det er jo lige præcis den grænse, vi diskuterer.
Det vil jeg bare gerne lige have ordføreren til at bekræfte.
Så vil jeg gerne spørge, hvorfor det er et konservativt synspunkt, at man skal fastholde formynderiet i den periode og ikke give kvinderne mulighed for selvbestemmelsesret.
Nu er fokus jo meget på dem, der så efter ansøgning og vurdering fra andres side får tilladelse til abort, men der er jo også en del kvinder, der ikke får tilladelsen.
Så vi er altså i en situation, hvor det formynderi, som jeg forstår De Konservative ønsker at fastholde, også indebærer, at der sidder andre mennesker og beslutter, at den pågældende kvinde, der ønsker en abort, ikke må få det.
Og det synes ordføreren er helt okay?
Per Larsen (KF), 2025-02-21:
Jamen selvfølgelig er det en kæmpestor beslutning, men der vil jo altid være en grænse.
Nu er det så uge 18, men der er jo også noget efter uge 18, så der vil være en grænse på et eller andet tidspunkt.
Rosa Lund (EL), 2025-02-21:
Der er tale om 569 kvinder, som har fået foretaget en sen abort.
Det er ikke det, det handler om.
Det er rigtigt nok, at som reglerne var før – eller de regler, vi heldigvis er ved at ændre – kunne man gå til de her abortsamråd.
Det, der er springpunktet, er, at det var nogle andre, der tog beslutningen, og jeg må simpelt hen spørge den konservative ordfører, om det ikke er lidt underligt, at det er nogle andre, der skal beslutte, om man skal have et barn eller ej.
Det er jo en kæmpestor beslutning.
Per Larsen (KF), 2025-02-21:
Jo, men når vi kigger på den praksis, der har været, må man jo bare sige, at der altså har været en stor del aborter efter uge 12, som man har fået mulighed for at få foretaget.
Og uden at jeg lige har læst op på det, men hvis man går ind og kigger på det, er det jo ganske, ganske få, der har fået afslag, og så er det typisk noget med, at vi så er kommet ud i nogle ugetal, som er højere end de 18.
Louise Brown (LA), 2025-02-21:
Så er jeg jo selv et af de mennesker.
Det essentielle for os er jo, at der er tale om et andet liv, og det bliver vi også nødt til at respektere.
Så er der igen hele den her snak om teknologi, og hvor dygtige vi er, og om vi nu pludselig begynder at skulle skille os af med liv, fordi det er et foster, der ikke ser ud, som vi havde ønsket at det skulle se ud.
Altså, hvor skal den grænse være henne?
Rosa Lund (EL), 2025-02-21:
Tak for det.
Jeg vil fortsætte i samme boldgade, og det er egentlig ikke, fordi jeg ikke forstår, hvad fru Louise Brown siger.
Det, jeg ikke forstår, er, hvordan man kommer til den konklusion, som Liberal Alliance kommer til, altså at man ikke støtter, at vi flytter abortgrænsen.
Det er der, hvor kæden hopper af for mig, også fordi jeg kender Liberal Alliance som et parti, der ellers altid går rundt og siger: Du kan godt selv; du kan alting selv.
Men du kan åbenbart ikke selv tage en beslutning om det, der foregår i din livmoder.
Det er bare en lille smule underligt for mig.
Det er, fordi jeg har så svært ved at forstå, hvordan Liberal Alliance kommer frem til den konklusion, at lige præcis i det her spørgsmål er det nogle andre, der skal tage beslutningen.
Louise Brown (LA), 2025-02-21:
Det er blevet nævnt tidligere, at det også handler om etik.
Men, fru Lea Wermelin, der er heller ikke nogen sundhedsfaglig begrundelse for, at det skulle være skadeligt for mig at få skåret min venstre arm af, så det måtte jeg bare gerne gøre, hvis jeg ville.
Der er jo fagmennesker, der er med inde over beslutninger i sådan nogle tilfælde, for der kunne måske være noget andet galt, hvis jeg går rundt og har sådan et ønske.
Derfor synes jeg også, at det er helt naturligt, at der i sådan et tilfælde, hvor vi taler om at skulle slutte et liv, er nogle fagmennesker med inde over sådan en beslutning for at finde ud af, hvad det handler om, og er det noget rent medicinsk hos det her foster, der ville gøre, at det ikke kan leve videre, så er det jo en fin beslutning, at man vælger at få en abort.
Lea Wermelin (S), 2025-02-21:
Jeg må sige, at forundringen vokser hos mig, så det kan jo også være, vi bare taler forbi hinanden.
Det er godt at få nogle andre indover, siger ordføreren.
Altså, det lyder, som om ordføreren ikke anerkender det, som vi ellers også har fået slået fast her i salen i dag, nemlig at der sundhedsmæssigt ikke er nogen begrundelse for uge 12 og dermed jo heller ikke en sundhedsmæssig begrundelse for ikke at sætte ugegrænsen til uge 18.
Så vi skal forstå det sådan, at Liberal Alliance bare vil fastholde den nuværende grænse, bare fordi, uden nogen begrundelse?
Louise Brown (LA), 2025-02-21:
Jeg forstår ikke, om der er en eller anden fælles modstand på at forstå, hvad det er, jeg siger,
ellers må jeg virkelig være dårlig til at forklare mig.
Ja, vi mener, at fra uge 12 til uge 18 giver det mening, at der er nogle fagprofessionelle mennesker med indover i sådan en beslutning.
Lea Wermelin (S), 2025-02-21:
Tak for det.
Jeg må sige, at jeg deler forundringen, som andre partier også har givet udtryk for, men måske jeg så kan spørge på en anden måde.
Ordføreren anerkender, og Liberal Alliance anerkender, at fra 12. til 18. uge bliver der allerede i dag foretaget aborter.
Der er – og det er det tal, der også er blevet henvist til – 567 gange, hvor en kvinde har spurgt om lov og fået lov, og vi hører ordføreren sige, at de aborter ikke er forkerte.
Så det er en situation, hvor de aborter alligevel bliver foretaget.
Man har lov, også ifølge ordføreren, til at få den abort.
Skal vi i den situation så forstå det sådan, at Liberal Alliance synes, at det er nogle andre, der er bedre til at lave den afvejning, end kvinden selv?
Louise Brown (LA), 2025-02-21:
Ja, men det er jo ærgerligt, at ordføreren har svært ved at forstå det.
Jeg synes, jeg har forklaret det flere gange nu.
Det handler om to liv.
Eva Kjer Hansen (V), 2025-02-21:
Det er jeg helt med på, og det er jo også derfor, det altid vil være en vanskelig beslutning for kvinden eller familien, der står i den situation.
Men det er jo ikke det, vi diskuterer her.
Vi diskuterer, hvem der afgør, hvorvidt en abort skal kunne foretages eller ej.
Og der forstår jeg, at Liberal Alliance i forhold til den periode ønsker, at nogle andre skal bestemme over kvindens mulighed for at få foretaget en abort.
Jeg synes bare, det her er helt centralt, fordi jeg ofte hører Liberal Alliance tale om selvbestemmelsesretten og respekten for det individuelle valg, og det derfor, jeg har lidt svært ved at begribe, hvorfor man i den her situation ikke vil værne om og give kvinden selvbestemmelsesretten, men vil deponere den hos nogle andre.
Louise Brown (LA), 2025-02-21:
Og tak for spørgsmålet.
Eva Kjer Hansen (V), 2025-02-21:
Tak til ordføreren.
Jeg forstår, at Liberal Alliances synspunkter er, at vi skal fastholde det formynderi, der jo ligger i, at hvis man er mellem den 12. og den 18. uge, skal man spørge om lov til at få foretaget en abort.
Så Liberal Alliance er tilhænger af, at her skal kvinden ikke have selvbestemmelsesret, selv om det er helt okay, at man får en abort, men der er nogle andre, der skal give tilladelsen.
Det er det system, som Liberal Alliance vil fastholde.
Louise Brown (LA), 2025-02-21:
Det, som er essensen, og som jeg også forsøgte at fortælle om i min ordførertale, er jo, at for os handler det om to liberale liv.
Der er kvinden, men der er altså også et foster her.
Så jo, kvinden har bestemt ret til at bestemme selv indtil uge 12, og derfra er der for os et gråzonested fra uge 12 til uge 18, i forhold til hvad man mærker og hvad man tænker er et liv, som også skal have ret til at være her.
Det er til gengæld sivet ind hos mig, at det er svært at forstå for andre ordførere i salen her, hvad det er, jeg siger.
Det handler om to liv for os.
Så det er meget fint, at vi tror på selvbestemmelse, og at vi tror på frihedsrettigheder, og at vi også mener, at kvinden selv skal have lov til at tage en beslutning, men efter vores overbevisning er det sådan, at når man er i uge 12, er man nået så langt, at det pludselig handler om to liv.
Og at skulle tage den beslutning på vegne af et andet liv – det er muligt, at det så er et liv, der ligger inde i kvinden, men der mener vi bare, at de giver mening, at der er nogle andre, der også er med i den beslutning.
Rosa Lund (EL), 2025-02-21:
Jeg tror, det er de færreste med en livmoder, der skal have foretaget en abort, som har taget beslutningen alene.
Det er de færreste, der skal have foretaget en abort, som ikke snakker med nogen om det, hvad enten det er deres læge, en socialrådgiver, Sex & Samfund, Mødrehjælpen, ens venner, ens partner eller hvem det er det end er, der har gjort en gravid.
Det er meget, meget sjældent, at man tager den her beslutning alene.
Men bør beslutningen ikke være op til en selv?
Det er jo rigtigt nok, at der her er tale om en kvinde og et foster, som ikke er et liv endnu, men et foster.
Kirsten Normann Andersen (SF), 2025-02-21:
Men det er vi helt enige om, og det er også derfor, det gør så ondt på mig, at Liberal Alliances ordførere får det til at lyde, som om kvinder gør noget grumt i den situation.
Det er kvinder, som måske har fået at vide, at de venter et barn, som måske ikke engang er levedygtigt, når det bliver født.
Der kan være mange årsager til, at man bliver nødt til at træffe det her valg.
Men Liberal Alliance er altså bedre til at være ansvarlig på kvindernes vegne, end kvinderne er selv.
Er det sådan, jeg skal forstå ordførerens svar?
Louise Brown (LA), 2025-02-21:
Jeg er fuldstændig enig med ordføreren og det, ordføreren siger her, i forhold til den beslutning om at skulle få en abort, både i forhold til at man, går jeg ud fra, ønsker at gøre det så tidligt som muligt, og at det i de tilfælde, hvor det handler om, at det er nødt til at være sent, er nogle andre årsager, der er på spil, og ikke noget, man nødvendigvis ønsker.
Derfor er det jo netop vigtigt med de her abortsamråd, som bliver til ét nævn nu, hvor vi også i høj grad har fokus på vejledning og støtte.
Jeg forventer ikke, at vi bliver enige om det, for det er jo noget, hvor vi har en forskellig opfattelse af, hvordan det er, og sådan er det vel med de her etiske spørgsmål.
Kirsten Normann Andersen (SF), 2025-02-21:
Jeg havde egentlig ikke tænkt mig at tage ordet, men så blev jeg alligevel trigget i spørgsmålet omkring ansvar, altså Liberal Alliances ønske om at kunne tage ansvar for alle de kvinder, som sandsynligvis ville udsætte en abort i forhold til en uønsket graviditet til uge 18.
Er det virkelig den tillid, som Liberal Alliance kan vise kvinder, eller tror ordføreren ligesom jeg, at kvinder, der er uønsket gravide, selvfølgelig vil sørge for at få foretaget en abort på et så tidligt tidspunkt som muligt, fordi det er det mindst indgribende, mens dem, der ender med at skulle have foretaget en abort på et sent tidspunkt, i virkeligheden har ønsket det her barn, så når de træffer den beslutning, er det en svær beslutning, som bestemt er overvejet grundigt, og som de ikke har brug for en myndighed til at blåstemple?
De har selvfølgelig brug for råd og vejledning, hvilket også fremgår rigtig tydeligt af aftalen, altså at det skal vi sørge for, uanset hvem det handler om.
Louise Brown (LA), 2025-02-21:
Tak for spørgsmålet.
Jeg forstår godt ordførerens skepsis, kan man sige.
I den bedste af alle verdener ville jeg ønske, at alle unge piger havde mulighed for at tale med nogle voksne omkring dem.
Virkeligheden er bare desværre anderledes, og det forsøger vi at afhjælpe ved at stemme ja til det her lovforslag.
Peter Kofod (DF), 2025-02-21:
Tak for en rigtig god ordførertale.
Jeg er jo meget langt hen ad vejen enig med Liberal Alliances ordfører i det, som Liberal Alliance mener og også kommer til at gøre.
Så er der alligevel en forskel, og det er jo på spørgsmålet om de 15-18 årige, hvor Liberal Alliance efter lange, kan jeg høre, udregninger er kommet frem til, at det lovforslag vil man støtte.
Der er vi i Dansk Folkeparti endt i den modsatte ende og har sagt, at den del vil vi ikke støtte.
Måske er det det, der i virkeligheden viser en af forskellene i vores blok, og det er, at Liberal Alliance dog er et liberalt parti, mens Dansk Folkeparti er et konservativt parti.
Men det, jeg vil spørge om, handler om de 15-årige.
Kunne man ikke forestille sig, at det, hvis en 15-årig bliver bragt i en situation, hvor vedkommende er stillet over for det her valg, i rigtig, rigtig mange tilfælde vil være godt og et udtryk for sund fornuft, at man selvfølgelig er forpligtet til at tale med sine forældre eller sin værge om det her vigtige spørgsmål, som jo kan være skæbnebestemt, og som man kan gå rundt og bære på i mange, mange år efter?
Hvordan kan det trods alt være, at Liberal Alliance endte på, at det ikke kunne være en god idé?
Tak for det.
Jeg havde sådan set ikke tænkt mig at tage ordet til den konservative ordfører, for meget, meget langt hen ad vejen er jeg jo helt enig i det, som Det Konservative Folkeparti mener.
Og vi kommer jo også i forhold til det meste til at stemme det samme til lovforslag som det her.
Men når jeg har taget ordet, er det på grund af de spørgsmål og kommentarer, den konservative ordfører har fået, for illustrerer det ikke, at der på mange stræk af den eksisterende lovgivning faktisk er noget, der virker ret godt, ud fra de spørgsmål, hr. Per Larsen får?
Altså, venstrefløjens ordførere har brugt tiden på at sige, at mange af dem, der efter uge 12 søger om at få en abort, får den, fordi der er noget galt med fosteret, eller fordi der er en helt særlig medicinsk grund til, at man ikke skal føre svangerskabet ud i livet.
De får faktisk den her mulighed.
Viser de her spørgsmål og kommentarer i virkeligheden ikke, at vi har et ret godt system, når det kommer til tidsgrænsen, som det er i dag?
Rosa Eriksen (M), 2025-02-21:
Hvis vi skal tale om ikke at stille det firkantet op, kan jeg informere ordføreren om, at hvis man eksempelvis er på minipiller, får man ikke nogen blødning.
Det er sådan, de er indrettet.
Så der kan man faktisk stå i en situation, hvor man, selv om man er ansvarlig, kan være gravid uden vidende om det.
Det er jo alment kendt, at inden vi gør det her, er der kvinder, der rejser til Sverige og England for at få aborter der, fordi de ikke kan få det i Danmark.
Hvad mener ordføreren om det?
Er det kun de rige og dem, der har ressourcer, der skal kunne få en abort efter uge 12, hvis de bliver afvist i Abortankenævnet,
Hvor langt rækker den personlige frihed?
Er det okay, de rejser til de andre lande?
Louise Brown (LA), 2025-02-21:
Hvis det skal fremstilles så firkantet, vil jeg sige ja.
Samtidig med at vi slår os på frihedsbegrebet, slår vi os også på ansvar, og det har også noget at skulle have sagt i den her sammenhæng.
Når man er i uge 12, er det tre menstruationer, der er udeblevet, og i den forbindelse skal man også være opmærksom på, hvad der så foregår i ens krop, hvis man oplever den slags.
Det er også noget af det, vi bliver undervist i, fra vi er ganske små; nogle bliver det af forældrene eller af andre omsorgspersoner, og andre bliver det andre steder, f.eks. i skolerne.
Så ansvar har også noget at skulle have sagt i den her sammenhæng.